Foto: pexels.com Jazoir konstitutsiyaviy sudi iyulda bo‘lib o‘tadigan prezident saylovlari uchun birorta nomzodan hujjat olmadi. Mahalliy OAV ma’lumotlariga ko‘ra, hujjatlarning topshirilish muddati 25 may kuni yakunlandi. Ta’kidlanishicha, ushbu vaziyatda 4 iyulga belgilangan saylovlar bekor qilinadi. Konstitutsiyaviy kengash bu haqda keyinroq e’lon qiladi. 17 may kuni Jazoirdagi prezident saylovlari ommaviy noroziliklar sababli yil oxiriga ko‘chirilishi mumkinligi ma’lum qilingandi. Ayni vaqtda Jazoirning vaqtinchalik rahbari Abdulqodir Binsaloh hisoblanadi.